Ali Wardhana

Prof. Dr. Ali Wardhana () inggih punika tilas dhékan Fakultas Ékonomi Universitas Indonésia lan ugi nimpuna parékonomian Indonésia ingkang misuwur lan pinitados kanggé nyepeng kalungguhan wigati ing papréntahan. Panjenenganipun naté njabat dados Mantri Kauangan Républik Indonésia ngantos gangsal welas taun dangunipun, inggih punika ing antawisipun taun 1968-1983. Salajengipun njabat dados Mantri Ékonomi, indhustri lan Pengawasan Pembangunan, ngantos gangsal taun dangunipun, inggih punika ing taun 1983-1988. Minangka dhékan FEUI panjenenganipun njabat ngantos sedasa taun dangunipun, inggih punika taun 1967-1978. Nalika wulan September 1971 panjenenganipun kapilih minangka pangarsanipun Board of Governors Bank Donya lan Dana Moneter Internasional kanggé periodhé 1971/1972.Prof. Dr. Ali Wardhana dipunundhuh tanggal 1 Oktober 2011)Ali Wardhana  dipunundhuh tanggal 1 Oktober 2011)

Ali Wardhana pikantuk gelar sarjana saking Fakultas Ékonomi Universitas Indonésia (1958). Salajengipun, nglajengaken studinipun dhateng Universitas California ing Berkeley Amérikah Sarékat lan pikantuk gelar Master of Arts ing taun 1961. Nalika taun 1962, panjenenganipun kasil pikantuk gelar Ph.D saking Universitas California kanthi dhisertasi ingkang irah-irahanipun “Monetary Policy in an Underdeveloped Economy: with Special Reference to Indonésia”.

 Pranala njawi 
Ali Wardhana 

 Cathetan uku 

Kategori:Artikel mawa basa krama
Kategori:Alumni Universitas Indonésia
Kategori:Tokoh Surakarta
Kategori:Mantri Ardana Indonésia
Kategori:Lair 1928